מועצה אזורית שדות דן

מועצה אזורית שדות דן (עד ל-2018 נקראה עמק לוד) היא מועצה אזורית באזור מישור החוף הדרומי, השייכת למחוז המרכז בישראל, בקרבת הערים ראשון לציון, לוד, רמלה ואור יהודה. מטה המועצה נמצא ביישוב כפר חב"ד. המועצה גובלת בצפון בנמל התעופה בן-גוריון ובאור יהודה, במזרח במועצה אזורית חבל מודיעין ובלוד, בדרום ברמלה ובבאר יעקב ובמערב באזור, בבית דגן ובראשון לציון. לפי נתוני הלשכה המרכזית לסטטיסטיקה (הלמ"ס) נכון לסוף מאי 2026 (אומדן), מתגוררים במועצה אזורית שדות דן 16,588 תושבים, מתוכם 16,244 תושבי ישראל (מקום 131 בדירוג רשויות מקומיות בישראל). אחוז הזכאים לתעודת בגרות מבין תלמידי כיתות י"ב בשנת ה'תשפ"ג (2022-‏2023) היה 65.0%. השכר החודשי הממוצע של שכיר במשך שנת 2022 היה 11,894 ש"ח (ממוצע ארצי: 11,864 ש"ח). היסטוריה המועצה האזורית עמק לוד הוקמה בשנת 1952 וכללה עשרה יישובים. מאוחר יותר נותרו תשעה, לאחר שבשנת 1966 החליטה ועדה ממשלתית לספח את קרקעות תוחלת לכפר חב"ד. תחילה שכנה המועצה בצריף קטן במושב חמ"ד. לאחר כשנתיים הועברו משרדי המועצה לצריף במושב תוחלת. מתחלת שנות השבעים שוכנים משרדי המועצה בכפר חב"ד שהוא היישוב הגדול ביותר מבין ישובי המועצה. תשעת יישובי המועצה הם אחיעזר, גנות, זיתן, חמ"ד, יגל, כפר חב"ד, משמר השבעה, ניר צבי וצפריה. בשטחה ממוקמים גם מחנות הצבא גדעונים ובית-דגן. בנוסף נמצא הכפר הערבי בלתי מוכר דהמש בתחום שיפוטה. שטחה הכולל של המועצה הוא 37 אלף דונם. ב-1990 הופקעו משטחה 1,500 דונם לטובת הקמת פרויקט "נתב"ג 2000" (הקמת טרמינל 3). בהמשך קבעה בשנת 1994 ועדה לחקירת גבולות כי יש להעביר שטח נוסף מהמועצה לעיר לוד, שעליו הוקמה שכונת גני אביב. בשנת 2010 במסגרת תוכנית החומש לחיזוק העיר לוד, הנחתה הממשלה את משרד הפנים לבחון סיפוח של עוד 2,146 דונם שטח חקלאי, הנכלל בתחום שיפוטה של המועצה, לטובת העיר לוד. בשנת 2005 חוברו יישובי המועצה למכון טיהור שפכי גוש דן (שפד"ן), עד אז זרמו השפכים של היישובים באופן ישיר לנחלים באזור שפירים ואיילון, תוך יצירת זיהום סביבתי חמור ומטרדים לתושבים. בסוף שנת 2007, הוקמה הוועדה המקומית לתכנון ובנייה "שדות דן" (עמק לוד לשעבר), כתוצאה מפירוק מרחב התכנון המקומי של הוועדה המקומית-מרחבית לתכנון ובנייה "לודים", אשר מרחבה התכנוני היה משותף למועצה האזורית "עמק לוד", המועצה האזורית "חבל מודיעין" והמועצה האזורית "גזר". באפריל 2018, הוועדה הארצית לתכנון ולבנייה של מתחמים מועדפים לדיור (ותמ”ל) אישרה את תוכנית מתאר “לוד מערב”. התוכנית מקודמת על ידי חברת "דירה להשכיר" ועיריית לוד, על שטח בן 1,687 דונם, שטחים חקלאיים בתחום המועצה, בשוליים המערביים של לוד, מעבר לשכונת גני אביב. על פי התוכנית יוקמו בה 11,158 דירות בבנייה של עד 26 קומות, ו-110 אלף מ"ר למשרדים ולמסחר. השכונה החדשה שתוקם בעיר לוד מקודמת בשם "קדמת ניר צבי". שינוי שם המועצה ב-13 בפברואר 2018 נערכו בחירות לבחירת שם חדש למועצה. לטענת ראש המועצה השינוי נדרש היות שהשם הנוכחי אינו מייצג כראוי את מאפייניה הבולטים של המועצה. השמות שעמדו לבחירה היו "מועצה אזורית דן", "מועצה אזורית מבואות דן" ו"מועצה אזורית שדות דן". השם שנבחר הוא שדות דן, והוא אושר בוועדת השמות הממשלתית בישיבתה מיום 22 בפברואר אותה שנה. סמל המועצה הישן את סמל המועצה הישן עיצבה פנינה נמיר ממושב חמד, מראשונות עובדי המועצה האזורית עמק לוד. הסמל היה בצורת קלף מגילה וכולל את כל האלמנטים שאפיינו את אופי יישובי המועצה והם: חריש ורגבי אדמה, פרדסים וענף גידול העופות. יישובי המועצה כמו כן, בתחומי המועצה נמצא הכפר הערבי הבלתי מוכר דהמש ראשי המועצה 1952 – 1957: ישראל מישור (חמ"ד) 1957 – 1958: אברהם פישר (משמר השבעה) 1959 – 1989: דוד דוידוביץ (צפריה) 1989 – 2013: מנשה משה (אחיעזר) (נפטר בעת כהונתו) 2013 – 2014: בנימין ליפשיץ (כפר חב"ד) (מ"מ זמני 3 חודשים) 2014 ואילך: דוד יפרח (יגל) גלריה לקריאה נוספת כך בניתיך ונבנית - 50 שנה למועצה אזורית עמק לוד. קישורים חיצוניים אתר האינטרנט הרשמי של מועצה אזורית שדות דן מועצה עמק לוד, באתר האינטרנט של ארכיון המדינה אלי אלון, סיפורה של המועצה האזורית עמק לוד, באתר TheMarker‏, 11 באפריל 2015 (מאורכב בוייבאק מאשין) אלי אלון, סיפורו של בית העלמין האזורי אחיעזר, באתר News1 מחלקה ראשונה, 13 באפריל 2017 הערות שוליים